Willi Wülbeck

Willi Wülbeck (s. 18. joulukuuta 1954 Oberhausen) on saksalainen yleisurheilija. Hänen suurin menestyksensä oli kultamitali miesten 800 metrin juoksussa vuoden 1983 yleisurheilun maailmanmestaruuskilpailuissa Helsingissä. Hän saavutti kyseisen matkan ajassa 1.43,65. Seuratasolla Wülbeck edusti Rot-Weiß Oberhausenia. 

Wülbeck sijoittui neljänneksi vuoden 1976 kesäolympialaisissa Montréalissa. Hän ei voinut osallistua vuoden 1980 olympialaisiin Moskovassa Länsi-Saksan boikotin johdosta eikä vuoden 1984 olympialaisiin Los Angelesissa vamman takia.

Wülbeck kilpaili vuosina 1974 ja 1982 yleisurheilun Euroopan-mestaruuskilpailuissa. Hän voitti kymmenen perättäistä Länsi-Saksan-mestaruutta vuosina 1974–1983.

Lähteet
 

Saksalaiset keskimatkojen juoksijat
Vuonna 1954 syntyneet
Elävät henkilöt